Vaticanus

Vaticanus ja Vaticanum ovat antiikin aikaisia nimiä useille Tiberin länsipuolisille kohteille Rooman kaupungissa Italiassa. Nimet viittasivat alun perin laajempaan ja epämääräisemmin määriteltyyn alueeseen nimeltä Vaticanus ager ja siellä olleisiin kukkuloihin tai vuoriin (Vaticani montes, Vaticanus mons). Ajan kuluessa ne rajautuivat tarkoittamaan ennen kaikkea Gaiuksen ja Neron circuksen aluetta. Kun sen paikkaa alettiin kristillisellä kaudella pitää apostoli Pietarin hautapaikkana, nimitykset alkoivat viitata nykyisen Vatikaanin alueeseen. Muoto Vaticanus on adjektiivi, ja on todennäköistä, että se on johdettu jostakin substantiivista, ehkä Vaticanumista, tai varhaisesta etruskilaisesta asutuksen nimestä, kuten Vatica tai Vaticum. Kaikki muut jäljet tällaisesta alkuperäisesti muodosta ovat kadonneet, paitsi mahdollisesti cognomen Vaticanus, joka esiintyy kahdesti konsulien luetteloissa vuosina 455 ja 451 eaa. == Vaticanus ager == Vaticanus ager oli suhteellisen tasainen alue Tiberin länsirannalla pohjoiseen Transtiberimistä ja Janiculumista (nyk. Gianicolo).Plinius vanhempi: Naturalis historia 3.53: ”Tiberis ... citra xvi milia passuum urbis Veientem agrum a Crustumino, dein Fidenatem Latinumque a Vaticano Dirimens” (”Tiber ... erottaa vejiläisten alueen Crustuminuksesta askeleen päässä, sitten Fidenaen ja latinalaisen alueen Vaticanuksesta”); Livius: Rooman synty 10.26.15 (295 eaa.): ”alii duo exercitus haud procul urbe Etruriae oppositi unus in Falisco, alter in Vaticano agro” (”kaksi muuta sotajoukkoa asetettiin vastakkain – – toinen faliskien alueelle, toinen Vaticanus agerille”). Sen halki kulki Via triumfalis, joka johti Vejiin. Pohjoisosassaan Vaticanus ager oli vaatimattoman laatuista maatalousmaata. Cicero viittaa alueen hedelmällisyyteen vähättelevästi,Cicero: De lege agraria contra Rullum 2.96. ja Martialis pilkkaa usein sen viinejä.Martialis: Epigrammit 1.18.2, 6.92.3, 10.45.5, 12.48.14. Viittaukset maatiloihin tai kartanoihin ovat hyvin harvinaisia.Aulus Gellius: Attikan öitä (Noctes Atticae) 19.17.1: ”in agro Vaticano Iulius Paulus poeta – – herediolum tenue possidebat” (”Vaticanus agerilla runoilija Julius Paulus – – omisti pienen perintötilan”); Symmachus, Quintus Aurelius: Epistulae 6.58.1: ”rus Vaticanum quod vestro praedio cohaeret Accessimus" (”saavuimme Vaticanuksen maaseudulle, joka rajoittuu teidän maatilaanne”), 7.21: ”urbanas turbas Vaticano in quantum licet rure Declino” (”Vetäydyn Vaticanukselle niin paljon kuin mahdollista kaupungin hälinää pakoon”). Lähempänä Roomaa oli kuitenkin puutarhoja (horti) ja huviloita, joista merkittävimpiä ovat Horti Agrippinae ja Horti Domitiae. Vaticanus agerin nimi säilyi pitkään käytössä, sillä se esiintyy Solinuksen kirjoituksissaSolinus, Gaius Julius: De mirabilibus mundi 2.34: ”Claudio principe ubi Vaticanus ager est in alveo occisae boae spectatus est solidus infans” (”keisari Claudiuksen aikana Vaticanus agerilla nähtiin joen uomassa kuollut boa, jonka sisältä löytyi ehjä ihmisvauva”), perustuen Plinius vanhempaan: Naturalis historia 8.37, jossa ”in Vaticano” tarkoittaa Vaticanus ageria. ja Aulus Gelliuksen teksteissä.Aulus Gellius: Attikan öitä (Noctes Atticae) 16.17.1–2: ”et agrum Vaticanum et eiusdem agri deum praesidem appellatum acceperamus a vaticiniis quae vi atque instinctu eius dei in eo agro fieri solita essent – – sed praeter hanc causam M. Varro in libris divinarum aliam tradit istius nominis rationem: non sicut Aius.. ita Vaticanus deus nominatus penes quem essent vocis humanae initia...” (”Olimme saaneet kuulla, että sekä Vaticanus ager että sen suojelusjumala oli nimetty niiden ennustusten mukaan, joita tämän jumalan voima ja innoitus synnyttivät tällä alueella – – mutta tämän selityksen lisäksi M. Varro esittää teoksissaan toisenkin syyn tälle nimelle: että toisin kuin Aius, Vaticanuksen jumala oli nimetty sen mukaan, että hänelle kuului ihmisen äänen alkuperä.”). == Vaticani montes == Monikkomuoto Vaticani montes (Vaticanuksen vuoret) oli melko varmasti yleinen nimitys Vaticanus agerin alueen kukkuloille. Kirjallisuudessa se esiintyy kuitenkin vain kerran Cicerolla, ja viittaa pitkään harjanteeseen, joka ulottui Janiculumilta nykyiselle Monte Mariolle.Cicero: Kirjeet Atticukselle (Epistulae ad Atticum) 13.33.4: ”a ponte Milvio Tiberim duci secundum montes Vaticanos, campum Martium coaedificari, illum autem campus Vaticanum fieri quasi Martium campum” (”Milviuksen sillalta Tiberin johdattaminen Vaticanuksen vuorten myötäisesti, Marskentän rakentaminen täyteen rakennuksilla ja tämän kentän muuttuminen Vaticanuksen kentäksi, ikään kuin se olisi toinen Marskenttä.”). Ciceron samassa yhteydessä mainitsema Vaticanus campus tarkoittaa koko aluetta Monte Marion ja Tiberin välillä. Sama alue on tunnettu nykyaikaan asti nimellä Prati di Castello. == Vaticanus mons == Yksikkömuodossa Vaticanus mons (Vaticanus-vuori) saattoi viitata mihin tahansa kukkuloista Vaticanus agerin alueella. Nykyisin se esitetään usein Monte Marion antiikin aikaiseksi nimeksi, mutta ei ole todisteita siitä, että nimi olisi viitannut selvästi mihinkään tiettyyn paikkaan, ja usein sillä viitataan muualle. Nimi esiintyy Horatiuksella,Horatius: Oodit (Carmina) 1.20.7: ”redderet laudes tibi Vaticani montis imago” (”Vaticanuksen vuoren kaiku toistakoon ylistyksesi”), kts. myös Pomponius Porphyrionin ja Helenius Acronin kommentaarit kyseiseen kohtaan. jossa se tarkoittaa Janiculumia, ja Juvenaliksella,Juvenalis: Satiirit 6.344: ”et Vaticano fragiles de monte patellas” (”ja hauraat saviastiat Vaticanuksen vuorelta”). jossa se on yleisempi nimitys ja saattaa viitata moniin paikkoihin harjanteella. Festuksen käyttämä termi Vaticanus collis on selitettävissä yksinkertaisti vaihtoehtona ilmaisulle Vaticanus mons.Pompeius Festus, Sextus: De verborum significatione 379: ”Vaticanus collis appellatus est quod eo potitus sit populus Romanus vatum responso expulsis Etruscis” (”Vaticanuksen kukkula sai nimensä siitä, että Rooman kansa sai sen haltuunsa ennustajien lausuman mukaisesti karkotettuaan etruskit”). Kun nimitys Vaticanum (katso alla) rajautui ajan kuluessa tarkoittamaan lähinnä Gaiuksen ja Neron circuksen aluetta, ja kun tämä paikka tunnistettiin Pietarin hautapaikaksi, Vaticanus mons rajoittui keskiajan kuluessa tarkoittamaan kukkulaa, joka sijaitsee nykyisen Vatikaanin alueella Pietarinkirkon länsipuolella.Prudentius: Contra Symmachum 1.583: ”qui – – Vaticano tumulum sub monte frequentat quo cinis ille latet genitoris amabilis obses” (”joka – – Vaticanuksessa käy usein kummulla vuoren alla, jossa rakastetun isän tuhka lepää panttina”). Notitia urbis Romaessa tämä kukkula luetaan yhdeksi kristillisen Rooman seitsemästä kukkulasta.Notitia urbis Romae, appendix (engl. käännös). == Vaticanum == Substantiivina Vaticanum oli joko alkuperäinen paikannimi tai adjektiivin Vaticanus neutrimuoto, jolla viitattiin alun perin koko tasankoon Janiculumin ja Monte Marion välisen harjanteen ja Tiberin välillä. Näin se vastasi enemmän tai vähemmän Ciceron Vaticanus campusta ja ulottui todennäköisesti etelään kaupungin rajalle asti.Plinius vanhempi: Naturalis historia 8.37, 16.237: ”vetustior autem urbe in Vaticano ilex” (”Vaticanumissa kasvaa tammi, joka on vanhempi kuin itse kaupunki”), 18.20: ”aranti quattuor sua iugera in Vaticano quae Prata Quintia” (”kyntäessään neljää jugerumiaan Vaticanumissa, joita kutsutaan Quintian niityiksi”). Ainakin osa tästä alueesta katsottiin epäterveelliseksi.Tacitus: Taistelu keisarivallasta (Historiae) 2.93: ”infamibus Vaticani locis magna pars tetendit” (”moni asettui asumaan Vaticanumin pahamaineisille seuduille”). Kolmesti mainitaan hautoja, jotka todennäköisesti sijaitsivat nykyisessä Borgossa.Historia Augusta, Verus 6.4, Elagabalus 23.1; Helenius Acronin kommentaari kohtaan Horatiuksen Epistulae 9.25: ”tunc levati cineres eius sunt de pyramide in Vaticano constituta” (”silloin hänen tuhkaansa siirrettiin pyramidista Vaticanumiin”). Alueella oli myös tunnustettu köyhälistöväestö.Ammianus Marcellinus: Res gestae 27.3.6: ”accitos a Vaticano quosdam egentes opibus ditaverat magnis” (”hän kutsui Vaticanumista joitakin köyhiä ja teki heistä varakkaita”). Kun Gaiuksen ja Neron circus, jota kutsuttiin myös nimellä Circus Vaticanus, rakennettiin,Plinius vanhempi: Naturalis historia 16.201, 36.74. tämä alue sai lisää merkitystä, ja nimi Vaticanum alettiin yhdistää sekä circukseen että koko alueeseen.Suetonius: Rooman keisarien elämäkertoja, Claudius 21.2: ”circenses frequenter etiam in Vaticano commisit” (”hän järjesti usein kilpa- ajoja myös Vaticanumissa”); Ammianus Marcellinus: Res gestae 17.4.16: ”quorum unus in Vaticano” (”joista yksi [obeliskeista] on Vaticanumissa”); Notitia urbis Romae, Regio XIV (engl. käännös). Toisessa merkityksessä nimi Vaticanum näyttää viitanneen Magna Materin pyhäkköön eli Frigianumiin, joka sijaitsi lähellä circusta. Tämä on päätelty kahdesta piirtokirjoituksesta, joista toinen on löydetty LugdunumistaCIL XIII 1751: ”L. Aemilius Carpus vires excepit et a Vaticano transtulit” (”L. Aemilius Carpus otti obeliskin haltuunsa ja siirsi sen pois Vaticanumista”). ja toinen, joka ajoitetaan vuodelle 236 jaa., Castellum Mattiacorumista.ib. 728: ”deae Virtuti Bellonae montem Vaticanum vetustate conlabsum restituerun(t) hastiferi civitatis Mattiacorum” (”Mattiacien kansan keihäänkantajat kunnostivat Vaticanumin vuoren, joka oli romahtanut ajan myötä, jumalatar Virtukselle ja Bellonalle”). == Vaticana vallis == Tacituksella esiintyy kerran myös nimitys Vaticana vallis, joka viittaa Gaiuksen ja Neron circuksen sijaintipaikkaan.Tacitus: Keisarillisen Rooman historia (Annales) 14.14: ”clausumque valle Vaticana spatium in quo equos regeret” (”Hän sulki Vaticanan laakson alueen, jossa hän voisi ohjata hevosia”). Jos se ei tarkoita tarkalleen circuksen paikkaa, se viitannee nykyiseen Vicolo del Gelsominon painaumaan, joka sijaitsee aivan circuksen alueen lounaispuolella. == Lähteet == Luokka:Antiikin Rooman kaupunginosat Luokka:Rooman kukkulat Luokka:Vatikaanivaltion historia